ผุดแผน กกท. ปี 59 มี 5 โครงการ จัดบอลเยาวชน-ใช้สนามฟรีตลอด ม.ค.
การกีฬาแห่งประเทศไทย (กกท.) เผยแผนงานประจำปี 59 (ระยะกลาง ไม่เกิน 3 ปี) มีทั้งสิ้น 5 โครงการ รวมทั้งการสานฝันฟุตบอลไทยไป ฟุตบอลโลกด้วย โดยจะจัดแข่งขันฟุตบอลลีกเยาวชนอายุ 13-19 ปี เพื่อเป็นการพัฒนาทักษะลูกหนังให้แก่เยาวชนเพื่อเป็นรากฐาน ขณะเดียวกัน จัดโครงการคืนความสุขเปิดให้ประชาชนทั่วไปเข้าใช้สนามกีฬาฟรีตลอดเดือน ม.ค.59,นายสกล วรรณพงษ์ ผู้ว่าการการกีฬาแห่งประเทศไทย (กกท.) เปิดเผยว่า กกท.มีแผนการทำงานระยะกลาง (ไม่เกิน 3 ปี) จำนวน 5 โครงการ ประกอบด้วย 1.แผนงานพัฒนาบุคลากรเพื่อรองรับประชาคมอาเซียน เพื่อเป็นการพัฒนาบุคลากร กกท. จึงดำเนินการจัดจ้างสถาบันสอนภาษาไอซีแอนด์เอฟ จำกัด จัดทำหลักสูตรและดำเนินการสอนภาษาอังกฤษ รุ่นที่ 1 จำนวน 2 ระดับ (ระดับ 1-2) ระหว่างวันที่ 4 สิงหาคม 2558-23 กันยายน 2558 มีบุคลากร กกท.เข้ารับการอบรมจำนวน 60 คน,2.แผนงานสานฝันฟุตบอลไทยไปสู่ฟุตบอลโลก จัดแข่งขันฟุตบอล League เยาวชน 13, 15, 17, 19 ปี เป็นการพัฒนานักกีฬาฟุตบอลเยาวชนอายุระหว่าง 13-19 ปี โดยคณะทำงานเตรียมการจัดการแข่งขันฟุตบอลลีกเยาวชนของสโมสรฟุตบอลอาชีพ ได้มีการประชุมเมื่อวันศุกร์ที่ 9 ตุลาคม 2558 และมีมติเห็นชอบแผนการดำเนินโครงการ สานฝันฟุตบอลไทยไปฟุตบอลโลก ฟุตบอลเยาวชนแห่งชาติ Thailand Vision 2020 ส่วนแผนการดำเนินงานปี 2559 จะจัดทำข้อมูลเพื่อออกไปรับฟังความคิดเห็นและสัมมนาให้แก่ผู้ที่เกี่ยวข้องต่อไป,3.แผนงานการนำวิทยาศาสตร์การกีฬาในการพัฒนากีฬาในระดับจังหวัด เพื่อเป็นการจัดตั้งศูนย์วิทยาศาสตร์ประจำจังหวัด (จำนวน 17 ศูนย์) บริการให้กับนักกีฬา ผู้ฝึกสอนและเจ้าหน้าที่ โดยที่ประชุมเห็นชอบรูปแบบการจัดตั้งศูนย์วิทยาศาสตร์ตามรูปแบบการพัฒนากีฬาในระดับจังหวัด จำนวน 5 ศูนย์ ได้แก่ ศูนย์ฝึกกีฬาแห่งชาติ ภาค 2, ภาค 3, ภาค 4 และภาค 5 รวมทั้งจังหวัดชลบุรีด้วย ส่วนแผนการดำเนินงานปี 2559 จะดำเนินการจัดตั้งศูนย์วิทยาศาสตร์นำร่อง จำนวน 5 ศูนย์ ได้แก่ จังหวัดสุพรรณบุรี, ราชบุรี, สุราษฎร์ธานี, สุรินทร์ และ สมุทรปราการ,4.แผนงานนำวิทยาศาสตร์การกีฬา เพื่อการพัฒนานักกีฬาและบุคลากรของสมาคมกีฬาแห่งประเทศไทย เพื่อให้เกิดความร่วมมือในการดำเนินการด้านวิทยาศาสตร์การกีฬา และเทคโนโลยีกีฬาสาขาต่างๆ จากหน่วยงานและสถาบันการศึกษาต่างๆ ในการนำวิทยาศาสตร์การกีฬามาพัฒนานักกีฬา มุ่งสู่การแข่งขันในระดับนานาชาติ จึงดำเนินการลงนามบันทึกข้อตกลงความร่วมมือด้านวิทยาศาสตร์การกีฬาระหว่างการกีฬาแห่งประเทศไทย กับที่ประชุมคณบดีคณะวิทยาศาสตร์การกีฬาและพลศึกษา จำนวน 6 สถาบันเรียบร้อยแล้ว ประกอบด้วย 1.มหาวิทยาลัยเกษตรศาสตร์ 2.จุฬาลงกรณ์มหาวิทยาลัย 3.มหาวิทยาลัยบูรพา 4.มหาวิทยาลัยมหิดล 5.มหาวิทยาลัยศรีนครินทรวิโรฒ และ 6. สถาบันการพลศึกษา โดยให้คำปรึกษาด้านวิทยาศาสตร์การกีฬาให้กับนักกีฬาของสมาคมกีฬาฯ ในการเก็บตัวฝึกซ้อมเพื่อเข้าร่วมการแข่งขันโอลิมปิกเกมส์ ครั้งที่ 31 ที่บราซิล,5.แผนงานกีฬาสร้างโลกเขียว เพื่อให้นักกีฬาทีมชาติไทยและสมาคมกีฬามีส่วนร่วมในกิจกรรมการแสดงความรับผิดขอบต่อสังคมด้านสิ่งแวดล้อม กกท.จึงประชาสัมพันธ์กิจกรรมผ่านทางสื่อต่างๆ โดยเปิดคลินิกกีฬา และมีนักกีฬาทีมชาติและนักกีฬาอาชีพ ในกีฬาฟุตบอลและตะกร้อ จำนวน 6 คน เข้าร่วมกิจกรรมสอนเทคนิคและทักษะกีฬาให้กับนักกีฬาโรงเรียนวิสุทธรังสี จังหวัดกาญจนบุรี เมื่อวันที่ 17 กันยายน 2558 แผนการดำเนินงานปี 2559 จัดทำแผนงานกีฬาสร้างโลกเขียว ประจำปี 2559 โดยมุ่งเน้นให้นักกีฬา สมาคมกีฬาเข้ามามีส่วนร่วมในกิจกรรม เพื่อแสดงความรับผิดชอบต่อสังคมร่วมกับ กกท. โดยกำหนดกิจกรรมครั้งต่อไปในเดือนกุมภาพันธ์ 2559,และตามที่รัฐบาลมีนโยบายคืนความสุขให้ประชาชน โดยเฉพาะในช่วงเทศกาลแห่งความสุข วันขึ้นปีใหม่ พ.ศ.2559 ที่กำลังจะมาถึงนี้ กกท. จึงขอมอบของขวัญปีใหม่ให้กับพี่น้องชาวไทยทุกคน โดยการเปิดให้บริการสนามกีฬาหัวหมากฟรี ตลอดทั้งเดือนมกราคม 2559 นี้ ประกอบด้วย 1.ศูนย์วิทยาศาสตร์การกีฬา 2.ศูนย์ฝึกกีฬาในร่ม เปิดให้บริการ 6 ชนิดกีฬา ได้แก่ แบดมินตัน, บาสเกตบอล, มวยไทย/สากล, เทเบิลเทนนิส, ยูโด, วอลเลย์บอล ตั้งแต่เวลา 08.30-17.00 น. (วันจันทร์-ศุกร์) และเวลา 10.00-16.30 น. (วันเสาร์-อาทิตย์) 3.สระว่ายน้ำจะเปิดให้บริการฟรี จำนวน 1 สระ ทุกวัน ตั้งแต่เวลา 06.30-20.30 น. (สำหรับวันจันทร์ เวลา 13.00-20.30 น.) 4.พิพิธภัณฑ์กีฬาแห่งชาติ การกีฬาแห่งประเทศไทย 5.อาคารราชมังคลากีฬาสถานและสถานที่ต่างๆ.
กกท. เผยแผนงานประจำปี 59 (ระยะกลาง ไม่เกิน 3 ปี) มีทั้งสิ้น 5 โครงการ รวมทั้งการสานฝันฟุตบอลไทยไป ฟุตบอลโลกด้วย โดยจะจัดแข่งขันฟุตบอลลีกเยาวชนอายุ 13-19 ปี เพื่อเป็นการพัฒนาทักษะลูกหนังให้แก่เยาวชนเพื่อเป็นรากฐาน
สกล วรรณพงษ์,การกีฬาแห่งประเทศไทย,กกท.,ฟุตบอลลีกเยาวชน,สานฝันฟุตบอลไทยไปฟุตบอลโลก,Thailand Vision 2020,วิทยาศาสตร์การกีฬา,กีฬาสร้างโลกเขียว,ข่าว,ข่าวกีฬา,ไทยรัฐออนไลน์,แผนงาน กกท. ระยะกลาง